ข้อบัญญัติองค์การบริหารส่วนตำบลลานบ่าข้อบัญญัติองค์การบริหารส่วนตำบลลานบ่าเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลลานบ่าอำเภอหล่มสัก จังหวัดเพชรบูรณ์พ.ศ. ๒๕๕๘ อาศัยอำนาจตามความใน มาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕ )พ.ศ. ๒๕๔๖ องค์การบริหารส่วนตำบลลานบ่าโดยความเห็นชอบของสภาองค์การบริหารส่วนตำบลลานบ่าและนายอำเภอหล่มสักจึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลลานบ่า เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลลานบ่า อำเภอหล่มสัก จังหวัดเพชรบูรณ์ พ.ศ. ๒๕๕๘ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้บังคับใช้ผังเมืองรวมเมืองหล่มสักในเขตท้องที่ตามข้อ๓ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตตำบลหนองไขว่ด้านใต้ซึ่งเป็นห้วยน้ำชุนด้านตะวันออก จดเส้นตั้งฉากกับศูนย์กลางทางหลวงแผ่นดินหมายเลข ๑๒ที่จุดซึ่งอยู่ห่างจากทางหลวงแผ่นดินหมายเลข ๑๒ บรรจบกับถนนสาย ก๒ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๒ เป็นระยะ ๙๐๐ เมตรด้านใต้ จดเส้นขนาดระยะ๑,๐๐๐ เมตร กับศูนย์กลางทางหลวงแผ่นดินหมายเลข ๑๒ด้านตะวันตก จดเส้นตั้งฉากกับศูนย์กลางทางหลวงแผ่นดินหมายเลข ๑๒ที่จุดซึ่งอยู่ห่างจากทางหลวงแผ่นดินหมายเลข ๑๒ บรรจบกับถนนสาย ก๒ไปทางทิศตะวันตกเฉียงเหนือตามแนวทางหลวงแผ่นดินหมายเลข ๑๒ เป็นระยะ ๒,๑๐๐ เมตรบริเวณที่ ๒หมายความว่า พื้นที่ในบริเวณ ดังต่อไปนี้ด้านเหนือ จดแนวเขตตำบลหนองไขว่ด้านใต้เส้นขนาดระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๒ด้านตะวันออก จดแนวเขตตำบลปากดุกด้านตะวันตก ซึ่งเป็นห้วยน้ำชุนด้านใต้ จดแนวเขตผังเมืองรวมด้านใต้ซึ่งเป็นเส้นขนานระยะ ๑,๐๐๐ เมตร กับศูนย์กลางทางหลวงแผ่นดินหมายเลข ๑๒และเส้นตรงที่ต่อจากเส้นตรงที่เริ่มต้นจากทางหลวงแผ่นดินหมายเลข ๒๑ที่จุดซึ่งอยู่ห่างจากทางหลวงแผ่นดินหมายเลข ๒๑ บรรจบกับทางหลวงแผ่นดินหมายเลข ๑๒ไปทางทิศตะวันตกเฉียงใต้ ตามแนวทางหลวงแผ่นดินหมายเลข ๑๒ เป็นระยะ ๒,๐๐๐ เมตร ไปทางทิศตะวันออกเฉียงใต้ จนบรรจบกับถนนสาธารณะไม่ปรากฏชื่อที่จุดซึ่งอยู่ห่างจากถนนสาธารณะไม่ปรากฏชื่อ บรรจบกับห้วยน้ำชุนไปทางทิศตะวันออกเฉียงใต้ ตามแนวถนนสาธารณะไม่ปรากฏชื่อเป็นระยะ ๑,๑๐๐ เมตร ไปทางทิศตะวันออกเฉียงใต้ จนบรรจบกับแนวเขตผังเมืองรวมด้านใต้ซึ่งเป็นเส้นขนาดระยะ ๑,๐๐๐ เมตรกับศูนย์กลางทางหลวงแผ่นดินหมายเลข ๑๒ด้านตะวันตก จดแนวเขตตำบลหนองไขว่ด้านใต้ทั้งนี้ พื้นที่บริเวณที่ ๑และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังนี้๑) สถานสงเคราะห์หรือรับเลี้ยงคนชรา๒) สถานสงเคราะห์หรือรับเลี้ยงเด็ก๓) สุสานหรือฌาปนสถานตามกฎหมายว่าด้วยสุสานหรือฌาปนสถานข้อ ๕ ภายในบริเวณที่ ๒ห้ามบุคคลใดก่อสร้างอาคารโรงงานทุกประเภทเว้นแต่โรงงานที่ประกอบกิจการโดยไม่เป็นมลพิษต่อชุมชนหรือสิ่งแวดล้อมข้อ ๖ ภายในบริเวณพื้นที่ที่กำหนดไว้ตามข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆ เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ และข้อ ๕ ข้อ ๗ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามที่กำหนดในข้อ๔ และข้อ ๕ข้อ ๘ อาคารที่ได้รับใบอนุญาตหรือใบแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลลานบ่ารักษาการตามข้อบัญญัตินี้ประกาศณ วันที่ ๑๑ พฤษภาคม พ.ศ. ๒๕๕๘นภาภรณ์วัชรินทรางกูรนายกองค์การบริหารส่วนตำบลลานบ่า[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลลานบ่าเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลลานบ่า อำเภอหล่มสัก จังหวัดเพชรบูรณ์ พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๑ กันยายน๒๕๕๘ปัญจพร/ผู้ตรวจ๒๑ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๐ ง/หน้า ๑๗/๑๖ กันยายน ๒๕๕๘